לירון מיוחס

לירון מיוחס (נולדה ב-10 ביוני 1985) היא זמרת-יוצרת, מורה ונגנית כלי הקשה. יצירותיה מושפעות בעיקר מן המוזיקה האפריקאית, היהודית והמזרחית. מיוחס נולדה בשנת 1985 בירושלים. בתור ילדה למדה גיטרה ופסנתר ולאחר שנחשפה למוזיקה מצרית, עת נפשה עם משפחתה בסיני, התחילה ללמוד נגינה על דרבוקה ודג'מבה. בגיל 20 פנתה למסלול של לימודי מוזיקה מזרחית. ב-2007 נסעה לאירופה כדי לעבוד בפרויקטים חקלאיים, שם נחשפה למסורות עתיקות של שירות פלמנקו (דרום ספרד), ומוזיקת טרנטלה בדרום איטליה. בשנת 2008 הצטרפה מיוחס לפרויקטים הומניטריים ובילתה שלושה חודשים במערב אפריקה (סנגל, גינאה וגמביה). בקונאקרי בגינאה למדה במשך חודשיים תיפוף מערב אפריקאי מסורתי וריקוד, וניגנה בחתונות ומגוון טקסים מסורתיים עם להקה נודדת של נגנים מקומיים. מיוחס למדה באקדמיה לג'אז בסיינה, איטליה, שם התמקדה בכלי הקשה עולמיים עם דגש על ג'אז. היא ניגנה באנסמבלים ולמדה פסנתר וחצוצרה. במהלך לימודיה נחשפה לאפרו ג'אז והצטרפה "גריוט דמבל'ה", משפחה של מוזיקאים מחוף השנהב, שם ניגנה לצד ברהימה דמבל'ה. מאיטליה יצאה להופעות ברחבי המדינה, וכן ברוסיה ובפולין. במקביל ניגנה והופיעה עם הקרקס הנודד Cantiere Ikrea. עת חזרה לארץ, קיבלה מלגה של מוזיקאית מצטיינת ממשרד העלייה והקליטה והחלה להופיע עם מוזיקה מקורית שכתבה. מאז השתתפה בשיתופי פעולה עם אנסמבל הריקוד של להקת "בת שבע", הפרויקט של קותימן "דרך תל אביב", קפה גיברלטר, אתי אנקרי, מוריס אל מדיוני ועוד. כן שיתפה מיוחס פעולה עם נגנית העוד הערבייה-נוצרייה הלן סבילא, ולקחה חלק בצעדת "נשים עושות שלום", שבמסגרתו הופיעה באירופה, ארצות הברית וברזיל, לצד יעל דקלבאום. ב-2013 ניגנה בפרויקט מתופפים בצ'כיה - "Gathering of Drummers" ובנוסף השתתפה בפסטיבל "נשים בג'אז" ברומא. ב-2014 החלה לעבוד על הפרויקט "לה ג'יטאנה" (הצוענייה) והופיעה בישראל, פולין, צ׳כיה, סלובקיה והונגריה. במקביל הקימה את טריו כלי ההקשה הנשי "מלאייקה טריו" יחד עם יעל שרוני ורוני בת-אור פרנס, אשר הופיעו בישראל ושווייץ והקליטו יחד אלבום ב-2016. בין השנים 2016-2018 ניגנה והופיעה באירופה במסגרת הפרויקט "Sois 7 Luas", יחד עם המוזיקאי הפורטוגלי José Peixoto (פור') מהלהקה Madredeus (אנ'). מיוחס הקליטה את אלבום הבכורה שלה "La Gitana" ב-2018. האלבום הופק על ידי יעל דקלבאום וכורך בתוכו השפעות של טקסטים יהודיים, קצב אפריקאי, פולקלור איטלקי ועוד. האלבום נתמך על ידי קמפיין מימון המונים ומיד לאחריו יצאה לטור באיטליה וישראל. בנוסף הקליטה כלי הקשה עבור נגן הגיטרה Estas Tonne (אנ') והמפיק האלקטרוני Nicola Cruz (אנ'). שנת 2019 בעקבות יציאת אלבומה LA GITANA, מיוחס הופיעה בארץ בפסטיבל אינדינגב, פסטיבל מקודשת, פסטיבל יערות מנשה ופסטיבל הסרטים הבינלאומי בחיפה. בנוסף הופיעה בחו"ל בצ'כיה, פולין, גרמניה, איטליה, ספרד ורוסיה והעבירה כיתות אמן בפסטיבל כלי ההקשה הבינלאומי בגרמניה - TAMBURI MUNDI. מיוחס מנגנת ומופיעה בהצגת הילדים "הרפתקאות ינץ לוי". בשנת 2020 הצטרפה מיוחס ללייבל מוזיקת העולם הרוסי - STICKY JAM. אלבום פנטם אינסטרומנטלי, IN BETWEEN 2021 אלבום מקורי La Gitana, 2018 נגינה באלבום Mother of Souls של Estas Tonne & One Heart Family, 2017 נגינהב בEP "תפילת האמהות"של יעל דקלבאום, 2017 נגינה בפרויקט "בת המקום" של מגזין התרבות קפה גיברלטר, 2015 אתר האינטרנט הרשמי של לירון מיוחס לירון מיוחס, ברשת החברתית פייסבוק לירון מיוחס, ברשת החברתית אינסטגרם לירון מיוחס, סרטון באתר יוטיוב לירון מיוחס, מוזיקה באתר ספוטיפיי לירון מיוחס בראיון אצל בן כספית, סרטון באתר יוטיוב (אורך: 3:08) Liron Meyuhas לירון מיוחס – It's time LIVE i24News, סרטון באתר יוטיוב (אורך: 6:08) כאישה בעולם של גברים, את צריכה לטאטא הצידה את כל מי שמקטין אותך, באתר onlife,‏ 2018 רז ישראלי, מכת בכורות: השירים שיביאו לכם אהבה, באתר ישראל היום, 7 במרץ 2018 INTERVIEW WITH LIRON "LA GITANA" MEYUHAS, Global Music Network, ‏2016 (באנגלית) Barry Davis, Music: A song for two, ‏2015 (באנגלית) Liron Meyuhas/ La specialista dell’hang drum (La notte della taranta), ‏2017 (באיטלקית) Gypsy soul, The Jerusalem Post, ‏2018 ראיון בכאן תרבות עם גואל פינטו, סרטון באתר יוטיוב